पटना। पटना के गांधी मैदान में बुधवार को मुख्‍यमंत्री नीतीश कुमार ने स्‍वतंत्रता दिवस के मुख्‍य राजकीय समारोह में झंडोत्‍तोलन किया। झंडोत्‍तोलन के बाद अपने संबोधन में मुख्‍यमंत्री ने बिहार में कानून के राज के प्रति अपनी प्रतिबद्धता दुहराई। उन्‍होंने कहा कि सरकार न्‍याय के साथ विकास के अपने वादे को लेकर गंभीर है। मुख्‍यमंत्री ने पांच लाख से अधिक संविदाकर्मियों को भी सरकारी कर्मियों की तरह लाभ का तोहफा दिया।